Bjarne Lingås

Bjarne Lingås (1933–2011) var en norsk bokser. Han ble norgesmester seks ganger i vektklassene tungvekt og lett tungvekt. Han vant kongepokalen i 1952. Han ble nordisk mester i lett tungvekt i 1955. I 1954 deltok han på europalaget i Golden Glove-turneringen i USA, og vant sine to matcher. For denne prestasjonen ble han tildelt Morgenbladets gullmedalje.

Under en bokselandskamp mot Sverige i 1951, arrangert på Bislett stadion, beseiret Lingås svenskenes stortalent Ingemar Johansson, som senere ble verdensmester for profesjonelle. Samme år fikk han sølvmedalje i EM, noe som fremdeles er den beste plasseringen en nordmann har tatt i et internasjonalt seniormesterskap i etterkrigstiden.Rune Stensland: -Blant verdens beste. Artikkel i Fædrelandsvennen 26. november 2011 side 39.

Lingås representerte Norge under OL 1952 i Helsingfors. Han fikk walk-over i første runde, og ble slått ut av brasilianeren Lucio Grotone i andre runde. 
Til sammen hadde Bjarne Lingås 198 amatørkamper med 11 tap og 14 proffkamper med to tap. Etter sin aktive karriere var Bjarne Lingås trener i AIK Lund i Kristiansand.

 NM-gull 
Plassering Vektklasse ÅrGull  Lett tungvekt  1951, 1954Gull  Tungvekt  1952, 1953, 1955, 1957

 Referanser 

 Eksterne lenker 


Kategori:Norske boksere
Kategori:Deltakere for Norge under Sommer-OL 1952
Kategori:Boksere under Sommer-OL 1952
Kategori:Personer fra Kristiansand kommune
Kategori:Norske boksetrenere
Kategori:Norgesmestere i boksing
Kategori:Kongepokalvinnere i boksing